DIBANDU 


Nsambi amasunda julu na tsi na biotsu 
abivu muna 
1 1 Ava Nsambi amasundila julu na tsi, 
2tsi jimaba tindi vumbila; pisama ji- 
magumba mubu agumabanganga yiari na 
yiari tumba Yinyunyi ayiruyili ombu 
Nsambi amafundulanga mamba. 3 Nsambi 
amavosa rie: Yijalala yibi! Na yijalala yima- 
ba. 4Nsambi amalaba yiri yijalala yivu yiboti 
naamakakasana yijalala na pisama. 5 Nsambi 
amaluga yijalala nyangu na amaluga pisama 
mukolu. Vamaba tsisiga mbana vamaba ke- 
di: la yilumbu yitega. 
6Nsambi amavosa rie: Vabi yima yigala 
ayiugaga mamba, ayiukakasana mamba na 
mamba. 7Nsambi amayivaga ukakasana 
mamba amavu o tsi yionyi na mamba amavu 
o julu yionyi. Anana dionyi dimabila. 
3 Nsambi amayiluga julu. Vamaba tsisiga 
mbana vamaba kedi: la yilumbu yimubeji. 
? Nsambi amavosa rie: Mamba amavu o tsi 
julu magukimi va mosi na ukamuga ulabini. 
Anana dionyi dimabila. 10 Nsambi amaluga 
ukamuga ueni butamba, amaluga diguki die- 
ni dimamba mubu. Nsambi amalaba yiri adi- 
na dimaba diboti. 11! Mbana Nsambi amavosa 
rie: Butamba bubendisi bivaru abiburi biguji 
biminongu na minongu na miri amiburi 
milunda miminongu na minongu. Anana dio- 
nyi dimabila. 1? Butamba bumabendisa biva- 
ru abimabura biguji biminongu na minongu 
na miri amimabura milunda miminongu na 
minongu. Nsambi amalaba dionyi dimaba 
diboti. 3 Vamaba tsisiga mbana vamaba ke- 
di: la yilumbu yimurieru. 14 Nsambi amavosa 
rie: Bijalala bibangingi o julu ukakasana nya- 
ngu na mukolu, dionyi diuba bilimba abiuta- 
bula temu tsibafeta nesi bilumbu nesi bilima; 
IS na bionyi biuba bijalala bijulu abiumonitsa 
tsi. Anana dionyi dimabila. 16 Nsambi ama- 
vaga bijalala bibeji bineni: yijalala ayiviolila 
uroga la wisi uruma nyangu na yijalala ayi- 
geyi la tsungi uruma mukolu na amavaga 
bambuelili wandi. 17 Nsambi amabinamiga o 
julu umonitsa tsi, 18 uruma nyangu na muko- 
lu, na ukakasana yijalala na pisama. Amala- 
ba dionyi dimaba diboti. 19 Vamaba tsisiga 
mbana vamaba kedi: la yilumbu yimuina. 
20Nsambi amavosa rie: Mamba mafuni- 
singi nyama tsimamba tsiminongu na 
minongu na batsoli babasi julu jiotsu. 
21 Nsambi amasunda tindi mikuimbi mimu- 
bu, na nyama tsimamba tsiminongu na 

minongu Amalaba dionyi dimaba diboti. 
22 Nsambi amagabila nyama tsimamba na ba- 
tsoli miula novosa rie: Biotsu abivu mu 
mamba bifuni ne te na miubu miubasa; na 
batsoli bafuni vava tsi. 5 Vamaba tsisiga 
mbana vamaba kedi: la yilumbu yimuranu. 

24 Nsambi amavosa rie: Bibulu bimino- 
ngu na minongu biburisini vana tsi: nesi 
biruitsi nesi bilandila nesi bibulu bimusiru 
biminongu na minongu. Anana dionyi dima- 
bila. > Nsambi amavaga bibulu biminongu 
na minongu: nesi biruitsi nesi bibulu bimu- 
siru nesi bilandila biminongu na minongu. 
Amalaba dionyi dimaba diboti. 26 Mbana 
Nsambi amavosa rie: Tuvayianu dibaala mu 
yikebutsu yietu nesi yibagunu yietu na ake- 
lisingi nyama tsimamba, nesi batsoli nesi 
bibulu nesi bilandila bitsi jiotsu. 

27 Nsambi amasunda mutu mu yikebutsu 
yiandi, 

amamusunda mu yikebutsu yiNsambi, 

amasunda dibaala na mugetu. 

28 Nsambi amabagabila miula na ama- 
batsingula rie: Funanu na burasananu, basa- 
nu butamba de na barumianu, banu bafumu 
banyama tsimamba nesi batsoli nesi bibulu 
biminongu na minongu. >?” Nsambi amamue- 
vosa rie: Nyiduveyi bivaru biotsu abiburi 
biguji biminongu na minongu; abina biuba 
biguji bienu. 3 Ombu bibulu biotsu bimusiru 
na batsoli botsu na biotsu abilingi va 
butamba, diwendi rie: biotsu abivu monyu 
nyubivega biriri abiuba biguji biogu. Adina 
amavaga. 3l Nsambi amagengila motsu ama 
amavaga. Amalaba mamaba tindi maboti. 
Vamaba tsisiga mbana vamaba kedi: la yilu- 
mbu yimusiamunu. 

2 1 Anana julu na butamba na biotsu abivu 

muna bimasundulu. 2 Yiotsu yiyilumbu 
yimusambuali Nsambi amamana bisalu 
biandi biotsu; mu yilumbu yimusambuali 
amavuma, amamana bisalu biandi biotsu. 
3 Kabogu Nsambi amagusula yilumbu yimu- 
sambuali na amayivaga yilumbu yiuvuma 
diwendi rie: yilumbu yiandi mu mbari muna 
yilumbu yieni bisalu biandi biotsu bimusu- 
nditsi bimasuka. 4 Anana julu na butambu 
bimasundulu. 


Nungi Eden 


Ava Fumu Nsambi amavayila tsi na julu 
> vasamaleba ne muiri umosi va tsi na vasa- 
maleba ne yivaru yimosi. Fumu Nsambi mbe 

asakanoyisa mfula na mbe asakasunda mutu 
usalanga butamba. 6 Vamaba dimungi adi- 
mamatanga uyenatsatsanga butamba buotsu. 

7Fumu Nsambi amabonga butamba na 
amabumba mutu, amavotsa punga jimonyu 
mu miunu mimbasu andi na monyu umakota 
mutu. $ Mbana Fumu Nsambi amavara nungi 
o musiru uEden o yiari ayi wisi epalili na 
amasunsa mutu agu amasunda guna. °? Fumu 
Nsambi amabendisa miri miminongu na mi- 
nongu: amiboti ugengila na amiburi milunda 
miboti uji, no gari nungi umaba muiri aguiburi 
milunda amiveyi monyu, na muiri aguiburi 
milunda amijabisi motsu. 

10Mujamba umapalila o Eden utsatsila 
nungi, avana umakegabila mijamba mina. 
11 Diina dimujamba utega divu Pischon; aguna 
aguitsiengili bulongu buHavila, o yiari yieni 
bedilili lora. ? Lora jiyiari yieni jivu tindi lora. 
Aguna bedilili maka amavu na mbunga jiboti 
amenengulungu bdellium na dimanyi adivu 
na dufunu duneni adinengulungu onikisa. 
13 Diina dimujamba agumubeji Guihon; aguna 
aguitsiengili bulongu buotsu buCusch. 4 Dii- 
na dimujamba agumurieru divu Tigre; aguna 
aguivindimi o yiari ayi wisi epalili yimusiengi 
uAssour. Diina dimujamba agumuina divu 
Euphrate. 

1I5Fumu Nsambi amabonga mutu na 
amamusunsa o nungi Eden ujisalanga nojiki- 
panga. !6Fumu Nsambi amamuruma rie: 
Janganga milunda mimiri miotsu minungi; 
1 tumba guyaji milunda mimuiri aguijabisi 
motsu mu mbari yilumbu ayi gumiji gufu. 

18 Fumu Nsambi amatasa rie: Disaweli- 
mina yiri mutu abi pinsa; nyumuvayila mu- 
wamusi agubagunu nandi. ? Fumu Nsambi 
amabonga butamba na amabumba bibulu 
biotsu na batsoli botsu na amabiwendisa 
ombu mutu ubiluga miina, diina yika la diina 
adi mutu amabiluga adina binengulungu. 
20 Mutu amaluga biruitsi biotsu miina na ba- 
tsoli na bibulu biotsu bimusiru; tumba asa- 
maba na muwamusi agumabagunu nandi. 
21 Mbana Fumu Nsambi amamuwendisa yilu 
yineni na amabonga dubansi duandi dumosi 
na amagulasana mbura aji amadubongila. 
2 Fumu Nsambi amakalusa dubansi adu 
amabongila mu dunyuru dumutu mugetu na 
amamuwendisa ombu gandi. 5 Mbana mutu 
amavosa rie: 

Agugu ebagunu nami 

avu yivisi yiami na musonyi ami! 

Onengulungu mugetu, 

mu mbari amabongulu mu dunyuru 

dudibaala. 


24La dibandu dibaala osilila taji andi na 
nguji andi nofubana na mugatsi andi, jogu 
babeji boba umosi. 

25Dibaala na mugatsi andi botsu babeji 
bamaba penyi tumba basamalabanga 
yisonyi. l 


Dibaala na mugetu bamabingu o nungi 
Eden 


1 Nyoga amajaba usoga diela ne uviolila 

bibulu biotsu bimusiru abi Fumu 
Nsambi amavaga. Amawivula mugetu rie: 
Dingensa Nsambi amavosa rie: Duyaji 
milunda mimiri miotsu minungi. 

2Mugetu amawagulu nyoga rie: Tuna 
musuga uji milunda mimiri minungi. 
3 Tumba milunda mimuiri aguvu o gari nu- 
ngi, Nsambi amagandisa rie: Duyamiji na 
duyamibemba mu mbari dukefu. 

4Mbana nyoga amatsingula mugetu rie: 
Ufura efuri dugofu. 5 Tumba Nsambi ejabi: 
Yika duimiji dujaba mambu nana mavu, du- 
ba nderi nsambi oyijabi maboti na mabi. 

6Mugetu amalaba yiri milunda mimuiri 
mimaba miboti ugengila noji na amagulu 
nsala umidokula nodila dujabu kabogu ama- 
bonga mulunda umuiri eni na amaji na ama- 
guvega ombu mulumi andi wandi, na jandi 
amaji. 7 Yiotsu yina botsu babeji bamajaba 
yiri bavu penyi na bamaneka magaji maneni 
uvaga misobi. 

8 Dibaala na mugetu banogulu mikindi 
miFumu Nsambi ava amalingila o nungi 
tsisiga, bamasuema Fumu Nsambi va gari 
miri minungi. ? Tumba Fumu Nsambi ama- 
nengila dibaala na amamuwivula rie: Agu' 
guvu? 

10Amawagula rie: Nyimagugulu o nu- 
ngi. Nyimalaba goma mu mbari nyivu penyi 
kabogu nyimasuema. "Fumu Nsambi 
amawivula rie: Anyi amagulonsa yiri guvu 
penyi? Je gumaji mulunda agu 
nyimagugandisa? 

12Dibaala amawagula rie: Mugetu agu 
nde’ gumapega uba muwamusi ami ama- 
kwakisa mulunda umuiri eni na nyimaguji. 

13 Fumu Nsambi amawivula mugetu rie: 
Dibandu yi gumavayila nana? Mugetu ama- 
wagula rie: Nyoga amansoga diela na 
nyimaguji. 

14Mbana Fumu Nsambi amatsingula 
nyoga rie: Gunovaga nana kabogu nyugulo- 
ga; yika nde’ va gari biruitsi biotsu na bibulu 
biotsu bimusiru guwendanga na tulu agu na 
yika nde’ gujanganga difufundu te na 
yitsingu yiagu yiotsu. !5 Nyuvaga yikenganyi 


2.7: 1 Cor 15.45 2.9; Dul 2.7; 22.2,14 2.24: Matt 19.5; Marc 10.7-8; 1 Cor 6.16; Eph 5.31 3.1: Dul 12.9; 20.2 


3.13: 2 Cor 11.3; 1 Tim 2.14 3.15: Dul 12.17 


DIBANDU 3,4 


va gari jenu na mugetu na va gari bategula 
bagu na bategula bandi: jogu bodudimbanga 
va miuru na jenu dubagakanga va bisonginyi. 

16 Amatsingula mugetu rie: Nyufunisa 
misongu ava guburilanga. Diuleba gubura- 
nga na maguga ne nana guba na nsala mulu- 
mi agu na gurumungu nandi. 

17 Amatsingula Adam rie: Gunogululu 
diufi dimugatsi agu noji mulunda umuiri agu 
nyimagugandisa na diruma diedidi rie: 
guyaguji! 

Kabogu mu diambu diagu 

Nyuloga butamba 

Gutsoganga udila biguji biagu 

te na mutubu. 

18 Butamba bugubendisila 

matsiendi na kengitsi. 

Gujanganga abi gumavara. 

19Gusala tindi usalanga 

udila biguji biagu 

te na vana gugabuga 

o butamba abu gumabongulu 

mu mbari gumaruyila mu butamba 

gumuegabuga muna butamba. 

20 Adam amaluga mugatsi andi Eve: mu 
mbari amaba nguji jibatu botsu. 2 Fumu 
Nsambi amavayila Adam na mugatsi andi 
biduaru bimikata na amabaduisa bionyi. 
2 Fumu Nsambi amavosa rie: Laba mutu 
amakaluga nderi nsambi ujabanga motsu. 
Tsie tumugubitsianu yiri agodokula milunda 
mimuiri umonyu nomiji nobanganga monyu 
umutubu. 5 La dibandu amamubingila o nu- 
ngi Eden uyesala butamba abu amabongulu. 
24 Anana amabingila Adam; amasunsa bia- 
nsa bimangolu o yiari ayi wisi epalili yinungi 
Eden na dijenga dimuji ukelisa nsila jimuiri 
umonyu. 

